своя сметка или по искане на други органи на същата страна, като предоставя информация, с което вече разполага, извършва необходимите разследвания или подготвя тяхното извършване.
 2. Исканията за съдействие се изпълняват съгласно законите, правилата и другите законови инструменти на запитваната страна.
 3. Надлежно упълномощените представители на дадена страна могат, със съгласието на другата засегната страна и при условията, определени от последния, да получават от службите на запитания орган или от тези на някой друг орган, за които запитаният орган отговаря, информация за нарушаване на митническото законодателство, която е необходима на запитващия орган за целите на настоящия протокол
 4. Представителите на една от страните могат, в определени случаи, със съгласието на другата засегната страна и при условията, определени от последната, да присъстват при разследванията, които се извършват на територията на последната.
 Член 8
 Форма за изпращане на информацията
 1. Запитаният орган изпраща резултатите от разследвания на запитващия орган във вид на документи, заверени копия, отчети и други подобни.
 2. Документите, предвидени в параграф 1, могат да бъдат заменени с компютъризирана информация, произведена във всяка форма за същите цели.
 Член 9
 Изключения от задължението за предоставяне на помощ
 1. Страните отказват да сътрудничат по настоящия протокол, или сътрудничат частично или при определени условия или изисквания, когато:
 a)
 има вероятност суверенитетът, обществените интереси, сигурността или други съществени интереси да бъдат накърнени; или
 б)
 включва валутни или данъчни регламенти, други освен регламентите относно мита; или
 в)
 се нарушава промишлена, търговска или професионална тайна.
 2. Когато запитващият орган иска оказване на сътрудничество, което той самият не е в състояние да предостави на другата страна, той обръща внимание на този факт в искането си. След това запитаният орган решава какви мерки да предприеме по отношение на това искане.
 3. В случай на непредоставяне или отказ на сътрудничество, решението и причините за това незабавно се нотифцират на запитващия орган.
 Член 10
 Задължения за спазване на поверителност
 1. Всяка информация, предоставена в независимо каква форма съгласно настоящия протокол, е от поверителен характер. Тя е защитена от задължението за служебна тайна и се ползва със закрилата, предвидена за подобна информация съгласно съответното законодателство на страната, която я получава и съответните разпоредби в сила за органите на Общността.
 2. Поименни данни не се предоставят когато съществуват основателни причини да се смята, че предаването или използването на предадените данни ще е в разрез с основните законови принципи на една от Страните и по-специално ако засегнатото лице ще понесе неправомерна вреда. По искане на страната, предоставяща данни, страната получател я информира как е използвана предоставената информация и какви са постигнатите резултати.
 3. Поименни данни може да се предоставят единствено на митнически органи, при необходимост, за целите на съдебно разследване, на обществения обвинител и на юридическите органи. Други лица или органи могат да придобиват такава информация само след предварителното разрешение на предоставящия орган.
 4. Страната, която предоставя информация проверява точността на информацията, която се предава. Ако се окаже, че предоставената информация е неточна или трябва да се изтрие, страната получател на данни бива нотифицирана незабавно. Последната е задължена да извърши коригиране или изтриване